Córneas, Baleira - Wikipedia

# Córneas, Baleira

### Na Galipedia, a wikipedia en galego.

Santiago de Córneas

- Limita coas freigresias da Esperela e Fontaneira; e cos concellos da Fonsagrada, Becerreá, Navia de Suarna e Baralla. A parroquia pertencen ao arciprestado de Valdepedroso e posúe 292 habitantes distribuidos en 23 entidades ou núcleos, cunha densidade media de 10 hab/km2 no 2003. Até hai pouco tempo conservábanse pallozas en Vilagarcía, Rebedul, Vilardoi, Vilela e Albaredo.
- As entidades de poboación son as seguintes: Albaredo (10), Antiguallas (16), A Azoreira (7), As Bouzas (5), Córneas (5), Escanlar (15), Fontecavada (13), Fontela (12), A Gasalla (16), Montouto (16), Paradela (6), Pereira (15), A Rasela (abandoado), Rebedul (22), A Reboleira (1), Solleiros (4), Surriba (13), Valinfolgueiro (9), Vilagarcía (30), Vilanova (12), Vilardoi (31), Vilarín de Córneas (16) e Vilela (18).

Situacion xeográfica da capital parroquial:

Latitude: 42º 58'

Lonxitude: 7º 07'

Superficie: 29,09 Km²

Altitude media: 560 m.

- Monumentos:

Existen nesta parroquia alguns monumentos de orixe relixiosa, pero, abundan as aldeas rústicas (aldeas que conservan restos ou que foron recuperadas co aspecto orixinal dos tempos castrexos) e visigóticas ou celtas, segundo se queira entender. O primeiro elemento é unha igrexa: A Igrexa parroquial de Santiago de Córneas, que lle dá nome á aldea onde está construida. O edificio, de planta rectangular dividida en tres naves afastadas por duas fieiras de duas columnas e duas pilastras cada unha. O presbiterio é cadrado, e nun lateral adósase a sacristía de planta rectangular. Os muros que a conforman son de mampostería e sillería de granito e lousa, e a cuberta de lousa a duas e tres augas. Ao presbiterio accédese por un arco de medio punto que se asenta sobor duas pilastras, con bóveda apuntada. O frontis ten un plano sainte na zona central, con portada de arco de medio punto, óculo e espadaña de dous vanos. Sobre a portada hai unha pedra cuberta con cal coa data de erección desta, no seculo XVIII. Conserva no interior tres retablos, de estilo Barroco coma do altar maior.

Os outros elementos, coma xa dixemos dende un principio, son aldeas cuxa orixe se remonta séculos atrás. Son aldeas cun certo rechamante como: Aldea de Albaredo: O núcleo de poboación está formado por varias casas de construción tradicional. Están realizadas con muros de mampostería e sillería de granito e lousa, e cubertas do mesmo material. Nesta aldea conservanse as ruinas dun Pazo que pertenceu á familia dos Albaredo. Na zona alta da aldea hai unhas rochas elevadas chamadas "Penas dos mouros".

Aldea de Antiguallas O núcleo de poboación tamén está formado por varias casas de construccón tradicional. Feitas con muros de mampostería e sillería de granito e pizarra, e cubertas deo mesmo material. Son varios os hórreos e cabazos que se conservan, realizados con madeira, ramas de árbores e cuberta de palla de centeo. A aldea sitúase sobre dun castro.

Traído desde "http://gl.wikipedia.org../../../c/%C3%B3/r/C%C3%B3rneas%2C_Baleira_ed87.html"

Categoría: Baleira

##### Views

- Artigo
- Discusión
- Revisión actual

##### Procura